**GARGŽDŲ „MINIJOS“ PROGIMNAZIJA
INFORMACIJA MOKINIAMS IR JŲ TĖVAMS (GLOBĖJAMS, RŪPINTOJAMS) DĖL UGDYMO PROCESO NUOTOLINIU BŪDU ORGANIZAVIMO**

**I. UGDYMO PROCESO ORGANIZAVIMAS NUOTOLINIU BŪDU 1-8 KLASĖSE:**

Progimnazija nuo kovo 30 d., pasibaigus pavasario (Šv. Velykų) atostogoms,  ugdymo procesą organizuos nuotoliniu būdu pagal mokslo metų pradžioje sudarytą klasių tvarkaraštį ir tokį pamokų laiką:

|  |  |
| --- | --- |
| **Pamoka** | **Pamokos laikas** |
| 1 pamoka | 8.00-8.45 |
| 2 pamoka | 8.55-9.40 |
| 3 pamoka | 9.55-10.40 |
| 4 pamoka | 11.05-11.50 |
| 5 pamoka | 12.10-12.55  |
| 6 pamoka | 13.05-13.50 |
| 7 pamoka | 14.00-14.45 |

Pasikeitus situacijai informuosime.

**Mokymosi aplinkos.** Nuotoliniam mokymui bus naudojamas elektroninis dienynas TAMO, Google Hangout, EDUKA skaitmeninėse, virtualiose aplinkose, EMA pratybos. Apie naudojamas kitas virtualias aplinkas, vaizdo pamokas, mokytojai informuos TAMO dienyne.

**Informavimas ir savarankiškas mokymasis.**Mokytojai TAMO dienyne užpildys pamokos temą, uždavinį ir mokinio savarankiškos veiklos šaltinius (vadovėlio, pratybų puslapį,  nuorodas į šaltinius, literatūrą, kt.) pateiks užduotis, metodinę medžiagą. Susitars dėl individualių užduočių atlikimo datų ir/ar laiko.

**Konsultavimas ir pagalba.**Mokytojai konsultuos mokinius virtualios pamokos metu ir individualiai su mokiniu sutartu laiku. Mokinių tėvus (globėjus, rūpintojus) informuos TAMO dienyne arba naudojant kitas virtualias erdves ( socialinių tinklų, Facebook uždaros grupės, Messenger, Viber ir kt., SMS žinutės, elektroniniai laiškai ir kt.)

**Pagalba specialiųjų ugdymosi poreikių mokiniams.** Specialiosios pedagogės rengs ir per TAMO dienyną mokiniams teiks pritaikytų Bendrųjų ugdymo programų užduotis. Grįžtamasis ryšys mokiniams ir jų tėvams bus teikiamas naudojant Skype programą. Logopedinė pagalba mokiniams bus teikiama siunčiant užduotis per TAMO dienyną. Grįžtamas ryšys bus teikiamas naudojant Viber ir Messenger programas. Papildoma informacija bendruomenei bus teikiama Facebook tinkle Gargždų „Minijos“ progimnazijos logopedų puslapyje. Bendraus ir bendradarbiaus mokytojų padėjėjos.

**Grįžtamasis ryšys ir mokinių pasiekimų ir pažangos vertinimas.** Mokiniai bus vertinami pamokos metu ar pateikus mokytojui savarankiškai atliktas užduotis.Vertinant, mokinių pasiekimus ir pažangą bus taikomas formuojamasis, diagnostinis ir kaupiamasis vertinimas. Mokytojai mokinių  pasiekimus ir pažangą fiksuos TAMO dienyne:  1–4 klasėse rašys komentarus,  5–8 klasėse – pažymius ir komentarus. Į TAMO dienyną mokytojai rašys pagyrimus, pastabas, komentarus, susijusius su mokinio užduočių atlikimu.

**Progimnazijos bibliotekos teikiama pagalba**. Gargždų „Minijos“ progimnazijos tinklapyje /Teikiamos paslaugos/biblioteka/naudingos nuorodos/ skelbiama informacija apie mokomąsias programas, elektronines knygas, kitos mokiniams ir mokytojams naudingos nuorodos. Dėl informacijos galima kreiptis į bibliotekininkes:

Euridiką Piaulokienę elektroniniu paštu euridika.p@gmail.com arba telefonu 861060843;

Eimantę Kiaulakienę elektroniniu paštu eimante.kiaulakiene@minijos.lt arba telefonu 863909268.

**II. IKIMOKYKLINIO IR PRIEŠMOKYKLINIO UGDYMO ORGANIZAVIMAS NUOTOLINIU BŪDU**

Gargždų „Minijos“ progimnazijos Jakų ir Gobergiškės skyriuose ugdymo procesas nuotoliniu būdu bus organizuojamas per socialinių tinklų Facebook uždaras grupes, per programą Messenger: vaikams skiriamos užduotys, teikiama informacija, mokytojo pagalba, grįžtamasis ryšys, fiksuojama individuali vaiko pažanga. Tėvai (globėjai, rūpintojai) informuojami per programą Messenger, elektroninius laiškus, tėvų forumuose, telefono skambučiais, SMS žinutėmis ir kt.

**III. INFORMACIJA TĖVAMS (GLOBĖJAMS, RŪPINTOJAMS):**

**1.** Neturintys Tamo.lt prisijungimo  duomenų  tėvai (globėjai, rūpintojai) turi kreiptis į savo klasės vadovą arba elektroninio dienyno   TAMO   administratorę Žanetą Surplienę elektroniniu paštu:  tamo.testas@gmail.com

**2.** Padėkite savo vaikui susiplanuoti dienotvarkę ir motyvuokite jį paskirtas užduotis atlikti laiku. Pratinkite laikytis dienos rėžimo. Pasirūpinkite, kad jie sistemingai tęstų mokymosi veiklą, padėtų namų ruošoje ir turėtų pakankamai laiko aktyviems žaidimams, mėgstamai veiklai bei miegui.

**3.** Jei vaikas susirgo ar turi sveikatos sutrikimų, pirmąją ligos dieną informuokite klasės vadovą žinute elektroniniame dienyne TAMO arba telefonu.

**4.** Padidėjus elektroninių patyčių grėsmei, užtikrinkite saugų vaikų mokymąsi/elgesį/bendravimą internete. Dėl pastebėtų ar vaiko patiriamų patyčių internete informuokite Progimnazijos socialinius pedagogus:

**4.1**. ikimokyklinio, priešmokyklino amžiaus ir 1-4 klasių mokiniai ar jų tėvai (globėjai, rūpintojai) turi kreiptis į soc. pedagogą Vitalijų Bortą elektroniniu paštu vitalijus.borta@minijos.lt arba telefonu 860281561.

Daro laikas:

Pirmadienis – ketvirtadienis: 7.45 – 15.45

Penktadienis: 8.00 – 14.30

**4.2.** 5–8 klasių mokiniai ir jų tėvai (globėjai, rūpintojai) turi kreiptis į soc. padagogę Guodą Donylę elektroniniu paštu guoda.donyle@minijos.lt arba telefonu 860281571.

Daro laikas:

Pirmadienis – ketvirtadienis: 7.45 – 15.45

Penktadienis: 8.00 – 12.40

**5.** Dėl vaikų savijautos ir elgesio (nerimo, baimių, streso) kreipkitės į Progimnazijos psichologes:

**5.1.** 1-4 klasių mokinius ir jų tėvus (globėjus, rūpintojus) konsultuos psichologė Laura Kmitė. Kreipkitės elektroniniu paštu laura.kmite@minijos.lt arba telefonu 862410647

Darbo laikas:

Pirmadienis ir trečiadienis:12:00 – 16:00

Antradienis, ketvirtadienis ir penktadienis: 9.00 – 13.00

**5.2.** 5-8 klasių mokinius ir jų tėvus (globėjus, rūpintojus) konsultuos psichologė Jolanta Ronning. Kreipkitės elektroniniu paštu jolanta.ronning@minijos.lt arba telefonu 8 645 10514

Darbo laikas:

Pirmadienis, trečiadienis ir penktadienis 09.00 – 13.00

Antradienis ir ketvirtadienis 12.00 – 16.00

**6.** Domėkitės vaikų poreikiais ir emocine savijauta. Padėkite jiems jaustis saugiai (skirkite laiko išklausymui, apkabinimui, paguodai ar kitokiai paramai). Bendraudami su vaikais stenkitės būti ramūs, nepamirškite, kad jūsų elgesys ir reakcijos daro jiems poveikį. Kalbėkite su vaikais apie tai, kas vyksta, nepalikite jų nuošalyje. Sudarykite vaikui galimybę klausti apie viską, kas jam rūpi ir nuoširdžiai atsakykite į visus klausimus. Prisiminkite, kad atsakymų vengimas gali padidinti jo nerimą.

**7.** Saugokite savo šeimą, būkite kantrūs ir supratingi. Atminkite, kad pats geriausias mokymasis – tai tėvų pavyzdys. Todėl jūs turite parodyti, kaip jūs dirbate, planuojate laiką, atidedate malonią veiklą, planuojate rytdieną, ilsitės.

**IV. INFORMACIJA MOKINIAMS:**

**1.** Jei neturi Tamo.lt prisijungimo duomenų, kreipkis į savo klasės vadovą arba elektroninio dienyno  TAMO   administratorių administratorę Žanetą Surplienę elektroniniu paštu:    tamo.testas@gmail.com

**2.** Stebėk mokytojų, klasės vadovo nurodymus elektroniniame dienyne TAMO.

**3.** Susiplanuok mokymosi dienotvarkę.

**4.** Laikykis susitarimų su mokytojais ir stenkis nurodytas užduotis atlikti laiku.

**5.** Būk atsargus internete! Dėl pastebėtų ar patiriamų patyčių kreipkis į socialinius pedagogus.

**6.** Jeigu neramu ir nori pasikalbėti, kreipkis į Progimnazijos psichologes, socialinius pedagogus, klasės vadovą.

**7.** Prašyk draugo, mamos, tėčio, sesers, brolio pagalbos.

**8.** Išnaudok galimybę mokytis namuose.

**9.** Saugok sveikatą, būk atsakingas ir sąmoningas.

\_\_\_\_\_\_\_\_\_\_\_\_\_\_\_\_\_\_\_\_\_